turjo4nis/wikipedia-bn-dump-20250701 huggingface dataset:
দিল্লি-৬

দিল্লি-৬ হলো রাকেশ ওমপ্রকাশ মেহরা পরিচালিত ২০০৯ সালের একটি ভারতীয় হিন্দি ভাষার নাট্য চলচ্চিত্র। চলচ্চিত্রটিতে অভিনয় করেছেন অভিষেক বচ্চন, সোনম কাপুর, অদিতি রাও হায়দারী, ওয়াহিদা রেহমান, ঋষি কাপুর, সুপ্রিয়া পাঠক, অতুল কুলকর্ণী, পবন মালহোত্রা, দীপক ডোবরিয়াল, দিব্যা দত্তা, বিজয় রাজ ও ওম পুরি। ৬ সংখ্যাটি পুরান দিল্লির চাঁদনি চক এলাকার ডাক সূচক সংখ্যা (পিন) ১১০০০৬-এর সংক্ষিপ্ত রূপকে নির্দেশ করে। অক্স ও রং দে বাসন্তী-এর পর এটি মেহরার তৃতীয় চলচ্চিত্র।

দুবাই আন্তর্জাতিক চলচ্চিত্র উৎসবের পাশাপাশি মিউজিয়াম অব মডার্ন আর্ট-এ আন্তর্জাতিক প্রিমিয়ারের পর চলচ্চিত্রটি ২০০৯ সালের ২০ ফেব্রুয়ারি মুক্তি পায়।

অভিনয়ে 
 অভিষেক বচ্চন - রোশন মেহরা
 সোনম কাপুর - বিট্টু শর্মা
 ওয়াহিদা রেহমান - অন্নপূর্ণা মেহরা (দাদী)
 ঋষি কাপুর - আলী বেগ
 ওম পুরী - মদনগোপাল শর্মা
 দিব্যা দত্তা - জালেবি
 তানবী আজমী - ফাতিমা মেহরা
 অতুল কুলকর্ণী - গোবর
 অদিতি রাও হায়দারী - রমা শর্মা
 সুপ্রিয়া পাঠক - বিমলা শর্মা
 শীবা চাড্ডা - রাজ্জো ভাবী
 দীপক ডোবরিয়াল - মামদু
 কে কে. রায়না - হাজী সুলায়মান
 পবন মালহোত্রা - জয় গোপাল শর্মা
 অমিতাভ বচ্চন - মিস্টার মেহরা, রোশনের দাদা (বিশেষ উপস্থিতি)
 বিনায়ক ডোভাল - ববি
 প্রেম চোপড়া - লালা ভৈরাম
 বিজয় রাজ - ইন্সপেক্টর রণবিজয় ঠাকুর
 অখিলেন্দ্র মিশ্র - তান্ত্রিক বাবা
 সাইরাস সাহুকার - সুরেশ
 গীতা বিষ্ট - শশী
 দয়া শঙ্কর পান্ডে - কুমার কুলশ্রেষ্ঠ
 রঘুবীর যাদব - রামলীলায় গায়ক

সাউন্ডট্র্যাক

তথ্যসূত্র

বহিঃসংযোগ 
 
 প্ল্যানেট বলিউডে দিল্লি-৬

২০০৯-এর চলচ্চিত্র
হিন্দি ভাষার চলচ্চিত্র
২০০০-এর দশকের হিন্দি ভাষার চলচ্চিত্র
ভারতীয় নাট্য চলচ্চিত্র
রাকেশ ওমপ্রকাশ মেহরা পরিচালিত চলচ্চিত্র
ইউটিভি মোশন পিকচার্সের চলচ্চিত্র
নিউ ইয়র্ক শহরে ধারণকৃত চলচ্চিত্র
এ. আর. রহমান সুরারোপিত চলচ্চিত্র
রাজস্থানে ধারণকৃত চলচ্চিত্র
দিল্লিতে ধারণকৃত চলচ্চিত্র
দিল্লির পটভূমিতে চলচ্চিত্র
কুড়িগ্রাম-লালমনিরহাট পল্লী বিদ্যুৎ সমিতি

কুড়িগ্রাম-লালমনিরহাট পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। কুড়িগ্রাম-লালমনিরহাট পল্লী বিদ্যুৎ সমিতি রংপুর বিভাগের কুড়িগ্রাম জেলা ও লালমনিরহাট জেলায় ০৭টি জোনাল অফিস এবং ১২টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। কুড়িগ্রাম-লালমনিরহাট পল্লী বিদ্যুৎ সমিতি নিবন্ধিত হয় ২০ জানুয়ারি, ১৯৯৬ সালে এবং বানিজ্যিকভাবে বিদ্যুতায়িত হয় ০২ এপ্রিল, ১৯৯৬ সালে।

ইতিহাস 
কুড়িগ্রাম-লালমনিরহাট পল্লী বিদ্যুৎ সমিতির যাত্রা শুরু হয় ১৯৯৬ সালে। এ সমিতির অধীনে ১১টি উপজেলা, ৮২টি ইউনিয়ন ও ১৮৮২টি গ্রাম রয়েছে। এর সদর দপ্তর কুড়িগ্রাম জেলার মুক্তারাম গ্রামে অবস্থিত।

জোনাল অফিসসমূহ 
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
 নাগেশ্বরী জোনাল অফিস
 উলিপুর জোনাল অফিস
 লালমনিরহাট জোনাল অফিস
 ভুরুঙ্গামারী জোনাল অফিস
 ফুলবাড়ী জোনাল অফিস
 আদিতমারী জোনাল অফিস
 চিলমারী জোনাল অফিস

গ্রাহক সংখ্যা 
কুড়িগ্রাম-লালমনিরহাট পল্লী বিদ্যুৎ সমিতির সাড়ে পাঁচ লক্ষেরও বেশি আবাসিক গ্রাহক রয়েছে।

অন্যান্য তথ্য 
 মোট আয়তন: ২৩৭৬ বর্গ কিলোমিটার
 সিষ্টেম লস: ১৯.৭৯% (জানুয়ারি, ২০২২)
 উপকেন্দ্র: ১৩টি
 মোট নির্মিত লাইন: ১০৫৩২ কিলোমিটার

তথ্যসূত্র 

১৯৯৬-এ বাংলাদেশে প্রতিষ্ঠিত
বাংলাদেশের পল্লী বিদ্যুৎ সমিতি
ভারতের সাধারণ নির্বাচন, ২০০৯

পঞ্চদশ লোকসভার সদস্যদের নির্বাচন করার জন্য ১৬ এপ্রিল ২০০৯ থেকে ১৩ মে ২০০৯ এর মধ্যে পাঁচটি ধাপে ভারতে সাধারণ নির্বাচন অনুষ্ঠিত হয়েছিল। ৭১৬ মিলিয়ন ভোটারের সাথে ২০১৪ সালের সাধারণ নির্বাচনকে অতিক্রম না করা পর্যন্ত এটি ছিল বিশ্বের বৃহত্তম গণতান্ত্রিক নির্বাচন ।

সাংবিধানিক প্রয়োজন অনুসারে, প্রতি পাঁচ বছর অন্তর অথবা রাষ্ট্রপতি যখন সংসদ ভেঙে দেন তারপরে লোকসভার নির্বাচন হতে হবে। পূর্ববর্তী নির্বাচন ২০০৪-এর মে মাসে অনুষ্ঠিত হয়েছিল এবং চতুর্দশ লোকসভার মেয়াদ স্বাভাবিকভাবেই ১ জুন ২০০৯-এ শেষ হয়ে যেত। নির্বাচনগুলি ভারতের নির্বাচন কমিশন (ইসিআই) দ্বারা আয়োজিত হয় এবং বৃহৎ ভোটার এবং নিরাপত্তার উদ্বেগগুলিকে আরও ভালভাবে পরিচালনা করার জন্য সাধারণত একাধিক ধাপে অনুষ্ঠিত হয়। ২০০৯ সালের নির্বাচন পাঁচ ধাপে অনুষ্ঠিত হয়েছিল। ২০০৯ সালের ফেব্রুয়ারিতে, Rs. ১১.২০ বিলিয়ন ( $ ২০০.৫ মিলিয়ন) সংসদ কর্তৃক নির্বাচনী ব্যয়ের জন্য বাজেট করা হয়েছিল।

প্রথম-পাস্ট-দ্য-পোস্ট ভোটিং পদ্ধতির এই নির্বাচনে একক সদস্যের নির্বাচনী এলাকায় ৫৪৩টি আসনে মোট ৮,০৭০ জন প্রার্থী প্রতিদ্বন্দ্বিতা করেছিলেন। পাঁচটি ধাপে ভোটার উপস্থিতি ছিল প্রায় ৫৮%। পঞ্চম দফার তিন দিনের মধ্যে নির্বাচনের ফলাফল ১৬ মে তারিখে ঘোষণা করা হয়েছিল

অন্ধ্রপ্রদেশ, কেরল, মহারাষ্ট্র, রাজস্থান, তামিলনাড়ু, উত্তরপ্রদেশ এবং পশ্চিমবঙ্গে শক্তিশালী ফলাফলের সাথে ভারতীয় জাতীয় কংগ্রেসের নেতৃত্বে সংযুক্ত প্রগতিশীল জোট (ইউপিএ) সংখ্যাগরিষ্ঠ আসন জয়ের পর সরকার গঠন করে। মনমোহন সিং ১৯৬২ সালে জওহরলাল নেহরুর পর প্রথম প্রধানমন্ত্রী হন যিনি পূর্ণ পাঁচ বছরের মেয়াদ শেষ করার পরে পুনরায় নির্বাচিত হন। ইউপিএ ৫৪৩ জন নির্বাচিত সদস্যের মধ্যে ৩২২ জনের সমর্থন নিয়ে আরামদায়ক সংখ্যাগরিষ্ঠতা তৈরি করতে সক্ষম হয়েছিল। বহুজন সমাজ পার্টি (বিএসপি), সমাজবাদী পার্টি (এসপি), জনতা দল (ধর্মনিরপেক্ষ) (জেডি(এস)), রাষ্ট্রীয় জনতা দল (আরজেডি) এবং অন্যান্য ছোট দলগুলি দ্বারা বহিরাগত সমর্থন দেওয়া হয়েছিল।

সিং ২২ মে ২০০৯ তারিখে রাষ্ট্রপতি ভবনের অশোক হলে প্রধানমন্ত্রী হিসেবে শপথ নেন।

তথ্যসূত্র 

ভারতের সাধারণ নির্বাচন
২০০৯-এ ভারত
২০০৯-এ ভারতে নির্বাচন
২০০৯-এ ভারতের সাধারণ নির্বাচন
২০০৪-এ ইরান

২০০৪ সালে ইসলামী প্রজাতন্ত্র ইরানের ঘটনাবলী।

দায়িত্বপ্রাপ্ত 

 সর্বোচ্চ নেতা : আলী খামেনি
 সভাপতিঃ মোহাম্মদ খাতামি
 সহ -সভাপতিঃ মোহাম্মদ রেজা আরেফ
 প্রধান বিচারপতি : মাহমুদ হাশেমি শাহরৌদি

ঘটনাবলী 

 ২০০৪ সাল থেকে ২০০৫ সাল পর্যন্ত - কানাডা ইরানে তার রাষ্ট্রদূতকে ডেকে আনে এবং ২০০৫ সালে পুনরায় বলে যে যতক্ষণ না জাহরা কাজেমির মৃত্যুতে বিশ্বব্যাপী তদন্তের বিষয়ে ইরান একই মত প্রকাশ করে, কানাডা ইরানের সাথে রাজনৈতিক সম্পর্ক পুনরায় শুরু করবে না। 
 ফেব্রুয়ারী ১৮ - ইরানের নিশাপুরে পেট্রোল, সার এবং সালফারের একটি কনভয় বহনকারী একটি ট্রেন লাইনচ্যুত এবং বিস্ফোরণে ৩২০ জন নিহত হয়।
 ২০ ফেব্রুয়ারী - ইরানের পার্লামেন্ট নির্বাচনে রক্ষণশীলরা সংখ্যাগরিষ্ঠতা অর্জন করে।
 মে ৩ - পাস তেহরান ২০০৩-২০০৪ ইরানী প্রিমিয়ার সকার লীগ চ্যাম্পিয়ন হয়।
 ২০ জুলাই – এহসান হাদ্দাদি ৬২.১৪ মিটার ডিসকাস থ্রোতে সোনা জিতেছেন।
 জুলাই ২০ - ইরান আইএএএফ ওয়ার্ল্ড জুনিয়র ট্র্যাক-এন্ড-ফিল্ড চ্যাম্পিয়নশিপে ১৪তম সমাপ্তি করে।

উল্লেখযোগ্য ব্যক্তির জন্ম

উল্লেখযোগ্য ব্যক্তির মৃত্যু 

 ৩০ এপ্রিল - কিউমারস সাবেরি ফৌমানি, ৬২, "গোল-আঘা" নামেও পরিচিত, ইরানী ব্যঙ্গশিল্পী

তথ্যসূত্র 

দেশ অনুযায়ী ২০০৪
সংযোজিত চিনি

সংযোজিত চিনি বলতে কোনও খাবার খাওয়া বা পানীয় পান করার আগে সেগুলিতে সংযোজিত চিনি-জাতীয় শর্করাকে (ক্যালরিভিত্তিক মিষ্টকারক) বোঝায়। এই পরিভাষাটি দ্বারা মূলত সংযোজিত শর্করা অর্থাৎ (মনোস্যাকারাইড তথা গ্লুকোজ ও ফ্রুক্টোজ ও ডাইস্যাকারাইড তথা সুক্রোজ বা খাবার চিনিকে বোঝায়। তবে আরও ব্যাপক অর্থে সংযোজিত চিনির পাশাপাশি মধু, (জ্বাল দেয়া) ঘন মিষ্টরস (সিরাপ),  ফল, ফলের রস, ফলের রসের ঘনীভূত রূপ, ইত্যাদিতে প্রাকৃতিকভাবে উপস্থিত চিনিকে একত্রে মুক্ত চিনি (Free sugar) বলে। রাসায়নিকভাবে এগুলি একাধিক রূপে বিদ্যমান থাকতে পারে, যার মধ্যে সুক্রোজ, গ্লুকোজ, ফ্রুক্টোজ ও ডেক্সট্রোজ অন্তর্ভুক্ত।

চিকিৎসাবৈজ্ঞানিক ঐকমত্য অনুযায়ী সংযোজিত চিনি খাদ্যে বা পানীয়তে খুবই কম পুষ্টিমান যোগ করে। এ কারণে এগুলিকে "খালি ক্যালরি" নামেও ডাকা হয়ে থাকে। চিনি অতিমাত্রায় গ্রহণ করার সাথে মাত্রাতিরিক্ত ক্যালরি গ্রহণের এবং শেষ বিচারে ওজন বৃদ্ধি ও বিভিন্ন রোগের ঝুঁকি বৃদ্ধির সম্পর্ক আছে।

বর্তমানে ভক্ষণকৃত চিনির সিংহভাগই এমন সব প্রক্রিয়াজাত খাদ্যের মধ্যে লুকিয়ে থাকে, যেগুলিকে সাধারণত মিষ্টিদ্রব্য হিসেবে গণ্য করা হয় না। উদাহরণস্বরূপ, ১ চামচ টমেট কেচাপে প্রায় ১ চা-চামচ (৪ গ্রাম) চিনি থাকে। একটি কোমল পানীয়ের একটিমাত্র ক্যানে প্রায় ৪০ গ্রাম চিনি (প্রায় ১০ চা চামচ চিনি) থাকতে পারে।

২০১৫ সালে প্রকাশিত বিশ্ব স্বাস্থ্য সংস্থার একটি নির্দেশনা অনুযায়ী প্রাপ্তবয়স্ক ও শিশুদের দৈনিক সংযোজিত বা মুক্ত চিনি গ্রহণের পরিমাণ কমিয়ে তাদের সামগ্রিক গৃহীত শক্তির ১০%-এর নিচে নামিয়ে আনা উচিত। এছাড়া ৫%-এর নিচে নামিয়ে আনতে পারলে (অর্থাৎ দৈনিক ৬ চা চামচ বা ২৫ গ্রামের কম) আরও বেশি স্বাস্থ্যগত লাভ পাওয়া যাবে। এর ফলে অতিরিক্ত ওজন, অতিস্থূলতা ও দন্তক্ষয়ের মতো রোগের ঝুঁকি হ্রাস পাবে ও এভাবে সমাজে অ-সংক্রামক রোগব্যাধিগুলির বোঝা (যেমন মধুমেহ বা ডায়াবেটিস, ক্যানসার, হৃদরোগ) হ্রাস পাবে। তবে টাটকা ফলমূল ও শাকসবজি এবং দুধে প্রাকৃতিকভাবে বিদ্যমান চিনিগুলির খাওয়ার সাথে স্বাস্থ্যের উপর বিরূপ প্রতিক্রিয়ার কোনও প্রমাণ এ পর্যন্ত পাওয়া যায়নি।

নির্দেশনা

বিশ্ব স্বাস্থ্য সংস্থা

২০১৫ সালে বিশ্ব স্বাস্থ্য সংস্থা চিনি গ্রহণের ব্যাপারে একটি নতুন নির্দেশনা প্রকাশ করে। অনেক বিশেষজ্ঞের বহুশাস্ত্রিক একটি দল বিদ্যমান বৈজ্ঞানিক সাক্ষ্যপ্রমাণগুলি ব্যাপকভাবে পর্যালোচনা করে ফলাফল হিসেবে এই নির্দেশনাটি রচনা করেন। ঐ নির্দেশনা অনুযায়ী প্রাপ্তবয়স্ক ও শিশুদের সমগ্র গৃহীত শক্তির ১০%-এরও কম মুক্ত চিনি থেকে আসতে হবে। 

২০১৬ সালে পুষ্টি তথ্য বিবরণীর সংশোধিত সংস্করণে সংযোজিত চিনি যোগ করা হয় এবং একটি ২০০০ ক্যালরি খাদ্যাভ্যাসের মধ্যে ২০০ ক্যালরি তথা ৫০ গ্রাম দৈনিক সুপারিশকৃত পরিমাণ হিসেবে স্থির করা হয়।

ইউরোপীয় নিরাপদ খাদ্য কর্তৃপক্ষ 
২০২২ সালের ফেব্রুয়ারি মাসে ইউরোপীয় নিরাপদ খাদ্য কর্তৃপক্ষ (ইউরোপিয়ান ফুড সেফটি অথরিটি) এই সিদ্ধান্তে উপনীত হয় যে চিনি গ্রহণ দন্তক্ষয়ের কারণ এবং সাক্ষ্যপ্রমাণ চিনি দ্বারা মিষ্টকৃত পানীয়, ফলের রস ও অন্যান্য মিষ্টদ্রব্য গ্রহণের সাথে দীর্ঘস্থায়ী বিপাকীয় রোগ (যেমন অতিস্থূলতা, অ-অ্যালকোহলীয় মেদবহুল যকৃৎ রোগ, ও ২ নং প্রকারের মধুমেহ রোগ, ইত্যাদির সম্পর্ক আছে।

মার্কিন হৃৎপিণ্ড সংঘ 
২০১৮ সালে মার্কিন হৃৎপিণ্ড সংঘ (আমেরিকান হার্ট অ্যাসোসিয়েশন) প্রতিদিন পুরুষদের জন্য ৯ চা চামচ (৩৬ গ্রাম) ও নারীদের জন্য ৬ চা চামচ (২৫ গ্রাম) চিনির বেশি না খাওয়ার সুপারিশ করে।

আরও দেখুন
 খাদ্যাভ্যাস ও অতিস্থূলতা 
 চিনির বিকল্প 
 চিনিযুক্ত পানীয়ের কর

তথ্যসূত্র

অতিস্থূলতা
চিনি
চিনি শিল্প
নরসিংদী পল্লী বিদ্যুৎ সমিতি-২

নরসিংদী পল্লী বিদ্যুৎ সমিতি-২ বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। নরসিংদী পল্লী বিদ্যুৎ সমিতি-২ ঢাকা বিভাগের নরসিংদী ও কিশোরগঞ্জ জেলায় ৬টি জোনাল অফিস, ৫টি সাব-জোনাল অফিস, ২টি এরিয়া অফিস এবং ৩৪টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। নরসিংদী পল্লী বিদ্যুৎ সমিতি-২ প্রতিষ্ঠিত ও বানিজ্যিকভাবে বিদ্যুতায়িত হয় ১৪ এপ্রিল, ১৯৯০ সালে।

ইতিহাস 
নরসিংদী পল্লী বিদ্যুৎ সমিতি-২ এর যাত্রা শুরু হয় ১৯৯০ সালে। এ সমিতির অধীনে ৮টি উপজেলা, ৮৭টি ইউনিয়ন ও ১১১০টি গ্রাম রয়েছে। এর সদর দপ্তর  নরসিংদী জেলার নরসিংদী সদরে অবস্থিত।

জোনাল অফিসসমূহ 
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
 নরসিংদী জোনাল অফিস
 শিবপুর জোনাল অফিস
 মনোহরদী জোনাল অফিস
 মরজাল জোনাল অফিস
 রায়পুরা জোনাল অফিস
 কুলিয়ারচর জোনাল অফিস

সাব-জোনাল অফিসসমূহ 
 করিমপুর সাব-জোনাল অফিস
 চরসুবুদ্ধি সাব-জোনাল অফিস
 বেলাবো সাব-জোনাল অফিস
 সরারচর সাব-জোনাল অফিস
 বাশগাড়ি সাব-জোনাল অফিস

এরিয়া অফিসসমূহ 
 চালাকচর এরিয়া অফিস
 ইটাখোলা এরিয়া অফিস

গ্রাহক সংখ্যা 
নরসিংদী পল্লী বিদ্যুৎ সমিতি-২ এর ছয় লক্ষের অধিক গ্রাহক রয়েছে।

অন্যান্য তথ্য 
 মোট আয়তন: ১৩৪৭ বর্গকিলোমিটার
 সিষ্টেম লস: ১৩.৯৭℅ (বার্ষিক গড়)
 সমিতির এলাকার সংখ্যা: ৭টি
 সংযুক্ত গ্রীড উপকেন্দ্র: নরসিংদী, ঘোড়াশাল ও বাজিতপুর

আরও দেখুন 
 বাংলাদেশ বিদ্যুৎ উন্নয়ন বোর্ড
 ঢাকা বিদ্যুৎ বিতরণ কর্তৃপক্ষ

তথ্যসূত্র 

১৯৯০-এ বাংলাদেশে প্রতিষ্ঠিত
বাংলাদেশের পল্লী বিদ্যুৎ সমিতি
তারলোক সিং (মল্লক্রীড়াবিদ)

তারলোক সিং ছিলেন একজন ভারতীয় দূরপাল্লার দৌড়বিদ, যিনি ১৯৬২ জাকার্তা এশিয়ান গেমসে ১০০০০ মিটার দৌড়ে স্বর্ণপদক এবং ৫০০০ মিটার দৌড়ে ব্রোঞ্জ পদক জিতেছিলেন।  পরবর্তীকালে, অপুষ্টির কারণে তিনি যক্ষ্মা রোগে আক্রান্ত হন এবং প্রায় কোনো চিকিৎসা না পেয়ে মৃত্যুর কাছে আত্মসমর্পন করেন।

তথ্যসূত্র 

অর্জুন পুরস্কার প্রাপক
১৯৬২ এশিয়ান গেমসের পদক বিজয়ী
এশিয়ান গেমসে ব্রোঞ্জপদক বিজয়ী ভারতীয়
এশিয়ান গেমসে স্বর্ণপদক বিজয়ী ভারতীয়
১৯৬২ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
মৃত্যুর সাল অনুপস্থিত
জন্মের বছর অনুপস্থিত
ভারতীয় পুরুষ দূরপাল্লার দৌড়বিদ
নারায়ণগঞ্জ পল্লী বিদ্যুৎ সমিতি-১

নারায়ণগঞ্জ পল্লী বিদ্যুৎ সমিতি-১ বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। নারায়ণগঞ্জ পল্লী বিদ্যুৎ সমিতি-১ ঢাকা বিভাগের নারায়ণগঞ্জ জেলায় ৪টি জোনাল অফিস, ৪টি সাব-জোনাল অফিস, ১টি এরিয়া অফিস এবং ৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। নারায়ণগঞ্জ পল্লী বিদ্যুৎ সমিতি-১ প্রতিষ্ঠিত ও বানিজ্যিকভাবে বিদ্যুতায়িত হয় ২০১৫ সালের ২৭ মে।

ইতিহাস 
নারায়ণগঞ্জ পল্লী বিদ্যুৎ সমিতি-১ এর যাত্রা শুরু হয় ২০১৫ সালে। এ সমিতির অধীনে ৩টি উপজেলা, ১৮টি ইউনিয়ন ও ৬৯০টি গ্রাম রয়েছে। এর সদর দপ্তর  নারায়ণগঞ্জ জেলার সোনারগাঁওয়ে অবস্থিত।

জোনাল অফিসসমূহ 
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
 মদনপুর জোনাল অফিস
 সোনারগাঁও জোনাল অফিস
 বন্দর জোনাল অফিস
 তারাব জোনাল অফিস

সাব-জোনাল অফিসসমূহ 
 নবীগঞ্জ সাব-জোনাল অফিস
 বারদী সাব-জোনাল অফিস
 মেঘনাঘাট সাব-জোনাল অফিস
 বরপা সাব-জোনাল অফিস

এরিয়া অফিসসমূহ 
 নয়াপুর এরিয়া অফিস

গ্রাহক সংখ্যা 
নারায়ণগঞ্জ পল্লী বিদ্যুৎ সমিতি-১ এর প্রায় সাড়ে তিন লক্ষ আবাসিক গ্রাহক রয়েছে।

অন্যান্য তথ্য 
 মোট আয়তন: ২৫৮ বর্গকিলোমিটার
 সিষ্টেম লস: ৩.৩৩% (ফেব্রুয়ারি, ২০২২)
 মাসিক গড় রাজস্ব: ১১১ কোটি টাকা
 উপকেন্দ্র: ৭৬টি
 উপকেন্দ্রের ক্ষমতা: ৮১০ এমভিএ

আরও দেখুন 
 বাংলাদেশ বিদ্যুৎ উন্নয়ন বোর্ড
 ঢাকা বিদ্যুৎ বিতরণ কর্তৃপক্ষ

তথ্যসূত্র 

২০১৫-এ বাংলাদেশে প্রতিষ্ঠিত
বাংলাদেশের পল্লী বিদ্যুৎ সমিতি
জামিয়া নুরিয়া আরবি কলেজ

জামিয়া নুরিয়া একটি আরবি কলেজ বা উচ্চতর ধর্মীয় শিক্ষার একটি প্রতিষ্ঠান, উত্তর ভারতীয় মাদ্রাসার সমতুল্য, যা কেরালার মালাপ্পুরম জেলার পেরিন্থালমান্নার কাছে পট্টিক্কাদে অবস্থিত। ১৯৬৩ সালে সমস্থ কেরালা জাম'ইয়াত আল-উলামা' দ্বারা প্রতিষ্ঠিত, এটি কেরালার ইসলামী পণ্ডিতদের প্রশিক্ষণের জন্য প্রধান অর্থোডক্স বা ঐতিহ্যবাহী সুন্নি - শাফিই প্রতিষ্ঠান।

জামিয়া নুরিয়া কেরালা জামিয়্যাত আল-উলামা দ্বারা পরিচালিত হয়,যা কেরালার প্রধান সুন্নি - শাফি'র পণ্ডিত সংস্থা। প্রতিষ্ঠানটি পণ্ডিত প্রশিক্ষণের পুরানো পোন্নানী ঐতিহ্যকে এগিয়ে নিয়ে যাচ্ছে। জামিয়া নুরিয়াতে ব্যবহৃত নিজামী পাঠ্যক্রম হল ভেলোরের আল-বাকিয়াত-উস-সালিহাত কলেজে ব্যবহৃত পাঠ্যক্রমের একটি পরিবর্তিত সংস্করণ (হানাফী আইনের জন্য শাফিঈ আইন সহ)।

জামিয়া নূরিয়া প্রতি বছরের ফেব্রুয়ারি-মার্চ মাসে তার বার্ষিকী উদযাপন করে।

শিক্ষকমণ্ডলী 
 অধ্যক্ষ: কে. আলিকুট্টি মুসলিয়ার
 প্রফেসররা
 এম কে মঈদিন কুট্টি মুসলিয়ার কোট্টুমালা
 লতিফ ফয়েজী পাথিরামন্না
 হামজা ফাইযী আল হাইসামি নিনমিনি
 কেটি মোহাম্মদ আলী শিহাব ফয়েজী কুমান্না
  সুলায়মান ফয়েজী চুঙ্গাথারা
 লিয়াউদ্দিন ফয়েজী মেলমুরি
 উমর ফয়েজি মুদিক্কোদে
 ও. টি.  মোস্তফা ফয়েজি মুদিক্কোদে

তথ্যসূত্র

বহিঃসংযোগ 

 
 Website of Students' Association 

ইসলামি শিক্ষা
উচ্চ শিক্ষা
কেরলে ইসলাম
উইকিউপাত্তে স্থানাঙ্ক আছে
ভারতের মাদ্রাসা
ভারতের উচ্চশিক্ষা
এনরিকে ত্রেভিসান

এনরিকে দে সুজা ত্রেভিসান (; জন্ম: ২০ জানুয়ারি ১৯৯৭; এনরিকে ত্রেভিসান নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

প্রারম্ভিক জীবন 
এনরিকে দে সুজা ত্রেভিসান ১৯৯৭ সালের ২০শে জানুয়ারি তারিখে ব্রাজিলের উমুয়ারামায় জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ 
 
 
 
 
 
 

১৯৯৭-এ জন্ম
জীবিত ব্যক্তি
ব্রাজিলীয় ফুটবলার
ফুটবল রক্ষণভাগের খেলোয়াড়
ফুটবল ক্লাব টোকিওয়ের খেলোয়াড়
জে১ লিগের খেলোয়াড়
ফিগেইরেন্সে ফুটবল ক্লাবের খেলোয়াড়
পর্তুগালে প্রবাসী ফুটবলার
কাম্পেওনাতো ব্রাজিলেইরো সেরিয়ে আ-এর খেলোয়াড়
কাম্পেওনাতো ব্রাজিলেইরো সেরিয়ে বি-এর খেলোয়াড়
প্রিমেইরা লিগার খেলোয়াড়
ব্রাজিলীয় প্রবাসী ফুটবলার
ব্রাজিলীয় পুরুষ ফুটবলার
পুরুষ ফুটবল রক্ষণভাগের খেলোয়াড়
পর্তুগালে ব্রাজিলীয় প্রবাসী ক্রীড়াবিদ
আরুল স্বামী

আরুল স্বামী (১৮ ডিসেম্বর ১৯১৩ – ২৩ অক্টোবর ১৯৯৭) ছিলেন একজন ভারতীয় দূরপাল্লার দৌড়বিদ।  তিনি ১৯৩৬ সালের গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন। ১৯৩৬ সালে ২২ বছর বয়সে, তিনি ১৯৩৬ সালের বার্লিন গ্রীষ্মকালীন গেমসে ভারতের হয়ে সর্বকনিষ্ঠ অংশগ্রহণকারী ছিলেন।

তথ্যসূত্র

বহিঃসংযোগ 

 

১৯১৩-এ জন্ম
১৯৯৭-এ মৃত্যু
ভারতের অলিম্পিক মল্লক্রীড়াবিদ
ভারতীয় পুরুষ ম্যারাথন দৌড়বিদ
ভারতীয় পুরুষ দূরপাল্লার দৌড়বিদ
১৯৩৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
রাজ ভাদগামা

রাজ ভাদগামা ভারতের মুম্বাইয়ের একজন আল্ট্রাম্যারাথন দৌড়বিদ

কর্মজীবন 
ভাদগামা  দৌড়ে ভারত জুড়ে ১০০০০ কিমি ভারথন দৌড়ানোর সিদ্ধান্ত নিয়েছিলেন ২০১৪ সালে ভারত জুড়ে ১৬৫ দিনে  তিনি ব্যাডওয়াটার আল্ট্রাম্যারাথনেও শেষ পর্যন্ত দৌড়েছেন,  সময় নিয়েছিলেন ৪৪ ঘন্টা ৩৭ মিনিট ৩৯ সেকেন্ডে

তথ্যসূত্র 

১৯৬৭-এ জন্ম
জীবিত ব্যক্তি
গুজরাতের মল্লক্রীড়াবিদ
পুরুষ আলট্রাম্যারাথন দৌড়বিদ
ভারতীয় পুরুষ দূরপাল্লার দৌড়বিদ
ভারতীয় আলট্রাম্যারাথন দৌড়বিদ
ভারতীয় পুরুষ ম্যারাথন দৌড়বিদ
বালকৃষ্ণ আকোটকর

বালকৃষ্ণ আকোটকর  (জন্ম ১ জুলাই ১৯৩৭) একজন ভারতীয় দূরপাল্লার দৌড়বিদ।  তিনি ১৯৬৪ গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন। 

১৯৬৪ সালের অলিম্পিকে ম্যারাথন ইভেন্টে তিনি ৩৩তম স্থান অর্জন করেছিলেন।  খেলাধুলা থেকে অবসর গ্রহণের পর, তিনি ভবিষ্যতের ক্রীড়াবিদদের উন্নয়নে গুরুত্বপূর্ণ ভূমিকা পালন করেছেন।  তিনি জাতীয় ক্রস কান্ট্রি চ্যাম্পিয়নশিপে মহারাষ্ট্র রাজ্যের প্রতিনিধিত্ব করার জন্য পুরুষ ও মহিলা ক্রীড়াবিদ নির্বাচনের জন্য একটি কমিটির নেতৃত্ব দিয়েছেন।

তথ্যসূত্র

বহিঃসংযোগ 

 

১৯৩৭-এ জন্ম
জীবিত ব্যক্তি
জন্মের স্থান অনুপস্থিত (জীবিত ব্যক্তি)
ভারতের অলিম্পিক মল্লক্রীড়াবিদ
ভারতীয় পুরুষ ম্যারাথন দৌড়বিদ
ভারতীয় পুরুষ দূরপাল্লার দৌড়বিদ
১৯৬৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
লাল চাঁদ (মল্লক্রীড়াবিদ)

লাল চাঁদ (জন্ম ১৯ জুলাই ১৯২৮) একজন ভারতীয় দূরপাল্লার দৌড়বিদ। তিনি ১৯৬০ গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন।

তথ্যসূত্র

বহিঃসংযোগ 

 

১৯২৮-এ জন্ম
ভারতের অলিম্পিক মল্লক্রীড়াবিদ
ভারতীয় পুরুষ ম্যারাথন দৌড়বিদ
ভারতীয় পুরুষ দূরপাল্লার দৌড়বিদ
১৯৬০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
গুজরাতের মল্লক্রীড়াবিদ
সম্ভাব্য জীবিত ব্যক্তি
ডি. বি. চ্যাভান

ডি. বি. চ্যাভান ছিলেন একজন ভারতীয় দূরপাল্লার দৌড়বিদ।  তিনি ১৯২৮ সালের গ্রীষ্মকালীন অলিম্পিকে পুরুষদের ১০,০০০ মিটারে প্রতিদ্বন্দ্বিতা করেছিলেন।

তথ্যসূত্র

বহিঃসংযোগ 

 

ভারতের অলিম্পিক মল্লক্রীড়াবিদ
ভারতীয় পুরুষ দূরপাল্লার দৌড়বিদ
১৯২৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
মৃত্যুর সাল অনুপস্থিত
জন্মের বছর অনুপস্থিত
সদাশির দাতার

সদাশির দাতার (জন্ম ১৮৮৫, মৃত্যুর তারিখ অজানা) ছিলেন একজন ভারতীয় দূরপাল্লার দৌড়বিদ।  তিনি ১৯২০ গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন।

তথ্যসূত্র

বহিঃসংযোগ 

 
১৮৮৫-এ জন্ম
ভারতের অলিম্পিক মল্লক্রীড়াবিদ
ভারতীয় পুরুষ ম্যারাথন দৌড়বিদ
ভারতীয় পুরুষ দূরপাল্লার দৌড়বিদ
১৯২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
মৃত্যুর সাল অনুপস্থিত
রওনক সিং গিল

রওনক সিং গিল (জন্ম ২০ ফেব্রুয়ারি ১৯১০, মৃত্যুর তারিখ অজানা) ছিলেন একজন ভারতীয় দূরপাল্লার দৌড়বিদ। তিনি ১৯৩৬গ্রীষ্মকালীন অলিম্পিকে পুরুষদের ৫০০০ মিটারে প্রতিদ্বন্দ্বিতা করেছিলেন।

তথ্যসূত্র 

১৯১০-এ জন্ম
ভারতের অলিম্পিক মল্লক্রীড়াবিদ
ভারতীয় পুরুষ দূরপাল্লার দৌড়বিদ
১৯৩৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
মৃত্যুর সাল অনুপস্থিত
বাদশাহ আব্দুল আজিজ আন্তর্জাতিক কুরআন প্রতিযোগিতা

পবিত্র কুরআনের জন্য বাদশাহ আব্দুল আজিজ আন্তর্জাতিক প্রতিযোগিতা হলো কুরআন মুখস্থ, তেলাওয়াত এবং ব্যাখ্যার জন্য বাদশাহ আবদুল আজিজ কর্তৃক প্রবর্তিত একটি আন্তর্জাতিক প্রতিযোগিতা। এটি ১৩৯৯ হিজরিতে চালু হয়েছিল। প্রতিযোগিতাটি ইসলামী বিষয়ক মন্ত্রণালয়, আহ্বান ও নির্দেশনা দ্বারা সংগঠিত হয়ে থাকে। এই প্রতিযোগিতায় ইসলামী বিশ্বের হাজার হাজার প্রতিযোগী ও ইসলামী সমিতি ও সংগঠন অংশগ্রহণ করে। প্রতিযোগিতাটি মক্কার গ্র্যান্ড মসজিদে অনুষ্ঠিত হয়ে থাকে এবং পাঁচ দিন ধরে চলমান থাকে।

আমন্ত্রণগুলি দুটি বিভাগে নির্দেশিত হয়ে থাকে। বিভিন্ন দেশের ইসলাম বিষয়ক মন্ত্রনালয়ের প্রতিনিধিত্বকারী এবং সরকারি সংস্থাগুলো একটি ইসলামিক দেশগুলোর সমতুল্য বলে বিবেচিত হয়ে থাকে৷ প্রতিটি দেশে তিনটি শাখায় আমন্ত্রণ পাঠানো হয় এবং প্রতিটি দেশ থেকে মাত্র দুজন প্রার্থী মমোনিত করা হয় বা আবেদনের অধিকার রাখে৷ মুসলিম সংখ্যালঘু দেশগুলির জন্য, আমন্ত্রিত প্রতিটি রাজ্য থেকে শুধুমাত্র একজন প্রতিযোগীকে মনোনীত করার অধিকার দেওয়া হয়।

প্রতিযোগিতার শাখা 
প্রতিযোগিতায় চারটি শাখা রয়েছে:

প্রথম শাখা: পবিত্র কোরআনের পুরো শব্দভান্ডারের ভালো পারফরম্যান্স, স্বর ও ব্যাখ্যা সহ সমগ্র পবিত্র কোরআন মুখস্থ করা।

দ্বিতীয় শাখা: উত্তম কর্মক্ষমতা ও স্বর সহকারে সমগ্র পবিত্র কুরআন মুখস্থ করা।

তৃতীয় শাখা: ভালো পারফরম্যান্স এবং স্বর সহকারে পরপর পনেরটি অংশ মুখস্থ করা।

চতুর্থ শাখা: ভাল পারফরম্যান্স এবং স্বর সহ পরপর পাঁচটি অংশ মুখস্থ করা। এই বিভাগটি অমুসলিম দেশগুলিতে মুসলিম সংখ্যালঘু দেশের প্রার্থীদের জন্য।

প্রতিযোগিতার শর্তাবলী 

 প্রার্থীর পূর্ববর্তী চক্রে বাদশাহ আব্দুল আজিজ আন্তর্জাতিক প্রতিযোগিতায় অংশগ্রহণ করা উচিত নয়।
 প্রতিযোগীকে অবশ্যই পুরুষ হতে হবে।
 প্রতিযোগীর বয়স পঁচিশ বছরের বেশি হওয়া উচিত নয়।
 প্রতিযোগীর অবশ্যই সে যে দেশের প্রতিনিধিত্ব করে তার জাতীয়তা থাকতে হবে।
 প্রতিযোগীকে ইসলামী বিশ্বের বিখ্যাত পাঠকদের একজন হওয়া উচিত নয়।
 প্রতিযোগীকে অবশ্যই প্রতিযোগিতার যে শাখাটি তিনি মনোনয়ন ফরমে বেছে নিয়েছেন তাকে মেনে চলতে হবে এবং তার পরে শাখা পরিবর্তন করার অধিকার তার নেই।
 মনোনীত সত্তা প্রতিযোগীর মুখস্থ করার গুণমান এবং প্রতিযোগিতার জন্য তার প্রস্তুতি সম্পূর্ণরূপে নিশ্চিত করতে বাধ্য। প্রতিযোগিতা শুরু হওয়ার আগে সমস্ত প্রতিযোগীর আগমনের পরে প্রাথমিক যোগ্যতা রাখা হয় এবং প্রতিযোগীদের যাদের শতাংশ (৮০%) এর কম তারা ছাঁটা.

প্রতিযোগিতার পুরস্কার 
প্রতিযোগিতায় অংশগ্রহণকারী প্রত্যেক প্রতিযোগীকে দুই হাজার সৌদি রিয়াল দেওয়া হবে, সঙ্গে উপহার দেওয়া হবে। প্রতিটি শাখা থেকে পাঁচজন বিজয়ীকে মোট এক লাখ ৮৫ হাজার রিয়াল দেওয়া হবে।  প্রতিটি শাখা থেকে প্রথম তিনজন বিজয়ীর আর্থিক পুরস্কার নিম্নরূপ বিতরণ করা হবে:

আরও দেখুন 

 ন্যাশনাল গার্ডে পবিত্র কোরআনের সেবা (সৌদি আরব)
 বাদশাহ সালমান স্থানীয় প্রতিযোগিতা
 পবিত্র কোরআনের জন্য তিউনিস আন্তর্জাতিক পুরস্কার

বহিঃসংযোগ 

 বাদশাহ আব্দুল আজিজ আন্তর্জাতিক প্রতিযোগিতার তালিকা ।

পর্যালোচক 

 পবিত্র কোরআন মুখস্থ, তেলাওয়াত এবং ব্যাখ্যার জন্য বাদশাহ আব্দুল আজিজ আন্তর্জাতিক প্রতিযোগিতা, ইসলামিক বিষয়ক মন্ত্রণালয়, এনডোমেন্টস, কল এবং গাইডেন্স, রিয়াদ, 1413 হি/2015 খ্রি.

তথ্যসূত্র 

আন্তর্জাতিক কুরআন তিলাওয়াত প্রতিযোগিতা
কুরআন অধ্যয়ন
সৌদি আরবের পুরস্কার
১৯৭৯-এ প্রতিষ্ঠিত
সৌদি আরবে ইসলাম
ফাহাদ বিন আবদুল আজিজ
নিক্কা সিং

নিক্কা সিং একজন ভারতীয় ক্রীড়াবিদ। তিনি ১৯৫১ সালের এশিয়ান গেমসে ১৫০০ মিটারে স্বর্ণপদক জিতেছিলেন।

তথ্যসূত্র 

ভারতীয় পুরুষ মাঝারিপাল্লার দৌড়বিদ
জন্মের বছর অনুপস্থিত
সম্ভাব্য জীবিত ব্যক্তি
১৯৫১ এশিয়ান গেমসের পদক বিজয়ী
এশিয়ান গেমসে স্বর্ণপদক বিজয়ী ভারতীয়
১৯৫১ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
পালা সিং

পালা সিং (জন্ম ১৯০২, মৃত্যুর তারিখ অজানা) একজন ভারতীয় মাঝারিপাল্লার দৌড়বিদ ছিলেন।  তিনি ১৯২৪ গ্রীষ্মকালীন অলিম্পিকে পুরুষদের ১৫০০ মিটারে প্রতিদ্বন্দ্বিতা করেছিলেন।

তথ্যসূত্র

বহিঃসংযোগ 

 

১৯০২-এ জন্ম
জন্মস্থান অনুপস্থিত
ভারতের অলিম্পিক মল্লক্রীড়াবিদ
ভারতীয় পুরুষ দূরপাল্লার দৌড়বিদ
ভারতীয় পুরুষ মাঝারিপাল্লার দৌড়বিদ
১৯২৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
মৃত্যুর সাল অনুপস্থিত
জে. মারফি (ভারতীয় মল্লক্রীড়াবিদ)

জে. মারফি একজন ভারতীয় মাঝারিপাল্লার দৌড়বিদ ছিলেন। তিনি ১৯২৮ সালের গ্রীষ্মকালীন অলিম্পিকে পুরুষদের ৮০০ মিটারে প্রতিদ্বন্দ্বিতা করেছিলেন।

তথ্যসূত্র 

জন্মস্থান অনুপস্থিত
ভারতের অলিম্পিক মল্লক্রীড়াবিদ
ভারতীয় পুরুষ মাঝারিপাল্লার দৌড়বিদ
১৯২৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
মৃত্যুর সাল অনুপস্থিত
জন্মের বছর অনুপস্থিত
১৯০৩-এ জন্ম
সন্ত কুমার

সন্ত কুমার একজন ভারতীয় অলিম্পিক মাঝারিপাল্লার দৌড়বিদ। তিনি ১৯৮০ গ্রীষ্মকালীন অলিম্পিকে পুরুষদের ১৫০০ মিটারে তার দেশের প্রতিনিধিত্ব করেছিলেন। তিনি সময় নিয়েছিলেন ৩:৫৫.৬০। 

কর্নেল সন্ত কুমার মস্কো অলিম্পিকে ১৫০০ মিটারে ভারতের প্রতিনিধিত্ব করেছিলেন। থাইল্যান্ডের ব্যাংককে এশিয়ান গেমসে ১৫০০ মিটারে তিনি ব্রোঞ্জ পদক পেয়ে ছিলেন।

তথ্যসূত্র

বহিঃসংযোগ 

 
১৯৫৯-এ জন্ম
জীবিত ব্যক্তি
১৯৮০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
ভারতের অলিম্পিক মল্লক্রীড়াবিদ
ভারতীয় পুরুষ মাঝারিপাল্লার দৌড়বিদ
বিঘ্নহর্তা শ্রী গণেশ

বিঘ্নহর্তা গণেশ বা বিঘ্নহর্তা শ্রী গণেশ হলো হিন্দি ভাষার একটি পৌরাণিক টেলিভিশন ধারাবাহিক, যেটি হিন্দু দেবতা গণেশের চারপাশে আবর্তিত। হিন্দু ধর্মগ্রন্থের উপর ভিত্তি করে তৈরি করা। ২২ আগস্ট ২০১৭ তারিখে সনি টিভিতে সম্প্রচার হওয়া শুরু হয় এবং ১২ নভেম্বর ২০২১-এ শেষ হয়। হিন্দি ছাড়াও ধারাবাহিকটি ৬টি ভাষায় ডাবিং করিয়ে সম্প্রচার হত। তামিল, তেলুগু, মালয়ালম, কন্নড় এবং খমের ভাষায়। বর্তমানে ওড়িয়া এবং বাংলা ডাব সংস্করণটি সম্প্রচার হচ্ছে। সনি আট চ্যানেলে ধারাবাহিকটির বাংলা ডাব সংস্করণটি সম্প্রচার হচ্ছে এবং মঞ্জরি টিভিতে ওড়িয়া ডাব সংস্করণটি সম্প্রচার হচ্ছে। এটি ভারতের দীর্ঘতম হিন্দু পৌরাণিক টেলিভিশন ধারাবাহিকগুলির মধ্যে একটি।

আরো দেখুন 

 দেবো কে দেব। . . মহাদেব
 ওম নমঃ শিবায়
 মহাকালী-অন্ত হি অরম্ভ হ্যায়

তথ্যসূত্র

বহিঃসংযোগ 

 
 সনি লিভে বিঘ্নহর্তা শ্রী গণেশ 
 সনি টিভিতে বিঘ্নহর্তা শ্রী গণেশ

সনি এন্টারটেনমেন্ট টেলিভিশনের মৌলিক অনুষ্ঠান
হিন্দু দেবতা সম্পর্কিত ভারতীয় টেলিভিশন ধারাবাহিক
২০১৭-এ অভিষিক্ত ভারতীয় টেলিভিশন ধারাবাহিক
তিউনিস আন্তর্জাতিক কুরআন পুরস্কার

পবিত্র কোরআন মুখস্থ, ব্যাখ্যা এবং তেলাওয়াত করার জন্য তিউনিস আন্তর্জাতিক পুরস্কার হল ২০০২ সাল থেকে তিউনিসিয়ার ধর্ম বিষয়ক মন্ত্রণালয় কর্তৃক আয়োজিত একটি বার্ষিক পুরস্কার এবং পবিত্র কুরআনের সংরক্ষণ, ব্যাখ্যা এবং তেলাওয়াতের সাথে সংশ্লিষ্ট। এটি চালুর পর থেকেই সারা বিশ্বের কুরআন পাঠকদের দৃষ্টি আকর্ষণ করতে সমর্থ হয়েছে।

ইতিহাস

আরো দেখুন 

 পবিত্র কোরআনের জন্য মোহাম্মদ ষষ্ঠ পুরস্কার
 পবিত্র কোরআন মুখস্থ করার জন্য কিং আব্দুল আজিজ আন্তর্জাতিক প্রতিযোগিতা
 দুবাই আন্তর্জাতিক পবিত্র কোরআন পুরস্কার
 সুলতান কাবুস পবিত্র কোরআন প্রতিযোগিতা

বহিঃসংযোগ 
 পবিত্র কুরআনের জন্য তিউনিস আন্তর্জাতিক পুরস্কার

তথ্যসূত্র 

আন্তর্জাতিক কুরআন তিলাওয়াত প্রতিযোগিতা
কুরআন অধ্যয়ন
ইসলামি পুরস্কার
তিউনিসিয়ায় ইসলাম
২০০২-এ প্রতিষ্ঠিত ইসলামি সংগঠন
তিউনিশীয় পুরস্কার